59. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. 79488 της 12/13 Οκτ. 1977 (ΦΕΚ Β΄1000) Περί χορηγήσεως εις Κόμματα και συνασπισμούς Κομμάτων του προς κατασκευήν ψηφοδελτίων απαιτουμένου χάρτου. Αφορά τας εκλογάς της 20 Νοεμ. 1977, ως και αι: α) Απόφ.Υπ.Εμπορ.Ναυτιλίας αριθ. 96001/77 της 15/20 Οκτ. 1977 (ΦΕΚ Β΄1041), περί εκπτώσεως 30% επί του ναύλου επιβατών δια δικαστικούς αντιπροσώπους την περίοδο των βουλευτικών εκλογών 1977. β) Απόφ. Υπ. Εσωτερικών και Οικονομικών αριθ. 80898 της 20/20 Οκτ. 1977  (ΦΕΚ Β΄ 1046), περί αποζημιώσεως και οδοιπορικών εξόδων των κατά τας βουλευτικάς εκλογάς της 20ης Νοεμ. 1977 αντιπροσώπων της δικαστικής αρχής, των εφόρων αυτών, κ.λ.π. γ) Απόφ. Υπ. Εσωτερικών αριθ. 83006 της 22/24 Οκτ. 1977 (ΦΕΚ Β΄1058), περί του σημείου και του τρόπου διατρήσεως των ταυτοτήτων των εκλογέων της παρ.1 του άρθρ. 27 του Π.Δ. 650/1974, ως το Δ/μα τούτο ετροποποιήθη και συνεπληρώθη δια του Νόμ. 626/1977. δ) Π.Δ. 978 της 24/25 Οκτ. 1977 (ΦΕΚ Α΄332), περί καθορισμού των βουλευτικών εδρών εκάστης εκλογικής περιφερείας κατά τας γενικάς βουλευτικάς εκλογάς της 20ης Νοεμ. 1977. ε) Π.Δ. 979 της 24/25 Οκτ. 1977 (ΦΕΚ Α΄332), περί του τρόπου αναγνωρίσεως των εκλογέων δια την άσκησιν του εκλογικού των δικαιώματος, διατρήσεως των ταυτοτήτων, πειθαρχικών κυρώσεων κ.λ.π., κατά τας γενικάς βουλευτικάς εκλογάς της 20ης Νοεμ. 1977.

[Source: greek_legal_code_raptarchis | Tokens: 1175]